ΓΡΑΠΤΗ ΕΡΩΤΗΣΗ E-1570/02

υποβολή: Elisabeth Schroedter (Verts/ALE) προς την Επιτροπή

(4 Ιουνίου 2002)

Θέμα: Κατασκευαστικά έργα βλάπτουν περιοχή του Έλβα που καλύπτεται από την οδηγία για την προστασία πανίδας, χλωρίδας και βιοτόπων

Η περιοχή του Έλβα στο κρατίδιο της Σαξονίας-Άνχαλτ (ΟΔ Γερμανίας) καλύπτεται λόγω των παρόχθιωνδροβιοτόπων της από την οδηγία για την προστασία πανίδας, χλωρίδας και βιοτόπων. Η προστασία αυτών τωνδροβιοτόπων ενισχύθηκε κατά 50 % από το 1998 μέχρι το 2002 με κοινοτικά κονδύλια στο πλαίσιο ενός κοινοτικού έργου το οποίο χρηματοδοτήθηκε με 4,7 εκατ. ευρώ. Παρ' όλα αυτά εκτελούνται κατασκευαστικά έργα συνολικού ύψους 200 εκατ. ευρώ. Σε αυτά περιλαμβάνονται ακόμη και έργα συντήρησης (περίπου 75 % των δαπανών) με σκοπό τη βάθυνση της πλωτής κοίτης του Έλβα από τα 1,40 μ. στα 1,60 μ. καθώς και τα κατασκευαστικά έργα στην περιοχή του Μαγδεμβούργου Ντομφέλσεν (χρηματοδότηση κατά 75 % με κονδύλια του ΕΤΠΑ) για τη βάθυνση στα 2,00 μ. της πλωτής κοίτης στο Μαγδεμβούργο.

1. α) Γνωρίζει η Επιτροπή ότι τα κατασκευαστικά έργα ξεκινούν χρηματοδοτούμενα από το ΕΤΠΑ παρά την αντίθεση που εκδήλωσαν οι περιβαλλοντικές αρχές και οι περιβαλλοντικές οργανώσεις στο πλαίσιο της διαδικασίας εκτίμησης των περιβαλλοντικών επιπτώσεων και οδηγούν στην πτώση της στάθμης τωνδάτων, πράγμα που εμμέσως θα βλάψει ανεπανόρθωτα τους προστατευόμενους παρόχθιουςδροβιοτόπους του Έλβα·

β) Αν ναι, ποια μέτρα έχει ήδη λάβει για να αποτρέψει κάτι τέτοιο·

2. α) Γνωρίζει η Επιτροπή ότι στην προστατευόμενη περιοχή η κοίτη του ποταμού σε μήκος περίπου 100 χλμ. βαθύνεται με αποκαλούμενα έργα συντήρησης βάσει σχεδίων και αδειών από τη δεκαετία του '30, με αποτέλεσμα να βλάπτονται οι προστατευόμενοιδροβιότοποι, χωρίς να έχειπάρξει σχετική εκτίμηση των περιβαλλοντικών επιπτώσεων·

β) Θεωρεί η Επιτροπή ότι αυτό συμφωνεί με τους περιβαλλοντικούς νόμους της ΕΕ· Αν ναι, πώς το αιτιολογεί· Αν όχι, ποια μέτρα προτίθεται να λάβει προκειμένου να αποτρέψει τη βλάβη των προστατευόμενων περιοχών·

3. Θεωρεί η Επιτροπή δικαιολογημένο, λαμβανομένωνπόψη των άρθρων 6 και 7 του κανονισμού ΕΚ 2236/95(1), να βλάπτεται και να καταστρέφεται διαρκώς μία προστατευόμενη περιοχή, τη στιγμή που η κοίτη του Έλβα θα έχει ένα κατά 95 % εξασφαλισμένο βάθος μόλις 1,60 μ, ενώ οι ποτάμιες εμπορικές μεταφορές απαιτούν βάθος τουλάχιστον 2,30 μ· Αν ναι, για ποιο λόγο θεωρεί δικαιολογημένη την ενίσχυση από το ΕΤΠΑ·

(1) ΕΕ L 228 της 23.9.1995, σελ. 1.

Απάντηση της κας Wallstrm εξ ονόματος της Επιτροπής

(24 Ιουλίου 2002)

1.α) και 2.α) Η Επιτροπή γνωρίζει ότι λαμβάνονται μέτρα για τον τεχνητό έλεγχο του βάθους και των ρευμάτων του ποταμού Έλβα στην Σαξωνία-Anhalt της Γερμανίας. Όσον αφορά τις επιπτώσεις στους προτεινόμενους τόπους κοινοτικού ενδιαφέροντος, έχειποβληθεί καταγγελία στην Επιτροπή σχετικά με τμήμα περίπου 20 χλμ. μεταξύ Wittenberg και Coswig/Wrlitz/Vockerode. Σύμφωνα με τις πληροφορίες από τον καταγγέλλοντα τα μέτρα που προγραμματίζονται σε αυτό το τμήμα του ποταμού θα έχουν σημαντικές επιπτώσεις στον προτεινόμενο τόπο κοινοτικού ενδιαφέροντος Dessau-Wrlitzer-Elbauen (αριθ. DE 4140-304) και ορισμένες δυνητικώς σημαντικές επιπτώσεις δεν έχουν διερευνηθεί στο πλαίσιο της αξιολόγησης των επιπτώσεων σύμφωνα με το άρθρο 6 παράγραφος 3 της οδηγίας 92/43/ΕΟΚ του Συμβουλίου της 21ης Μαΐου 1992 σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας(1)

Όσον αφορά τα μέτρα σχετικά με τονπόλοιπο ποταμό, η Επιτροπή δεν έχει πληροφορίες από τις οποίες να προκύπτει παραβίαση της κοινοτικής νομοθεσίας ή, συγκεκριμένα, της οδηγίας 92/43/ΕΟΚ.

Σύμφωνα με τις πληροφορίες που παραλήφθηκαν από τις αρχές του ομόσπονδου κράτους της Σαξωνίας-Anhalt, οι εργασίες που αναφέρει το Αξιότιμο Μέλος δεν χρηματοδοτούνται στο πλαίσιο του Ευρωπαϊκού Ταμείου Περιφερειακής Ανάπτυξης.

1.β) και 2.β) Με βάση τις διαθέσιμες πληροφορίες δεν είναι δυνατόν να καθοριστεί κατά πόσονφίσταται παραβίαση της κοινοτικής νομοθεσίας, συγκεκριμένα της οδηγίας 92/43/ΕΟΚ. Για να διευκρινιστεί το θέμα αυτό με βάση την προαναφερόμενη καταγγελία η Επιτροπή ζήτησε πρόσθετες πληροφορίες από την γερμανική κυβέρνηση.

3. Στον κανονισμό (ΕΚ) αριθ. 2236/95 του Συμβουλίου της 18ης Σεπτεμβρίου 1995 καθορίζονται οι γενικοί κανόνες για τη χορήγηση κοινοτικής χρηματοδοτικής ενίσχυσης στον τομέα των διευρωπαϊκών δικτύων. Ο κανονισμός αυτός τροποποιήθηκε το 1999 από το Ευρωπαϊκό Κοινοβούλιο και το Συμβούλιο (κανονισμός αριθ. 1655/1999 του Κοινοβουλίου και του Συμβουλίου της 19ης Ιουλίου 1999)(2). Ωστόσο, τα έργα που αναφέρει το Αξιότιμο Μέλος δεν χρηματοδοτούνται με βάση αυτόν τον κανονισμό.

(1) ΕΕ L 206 της 22.7.1992.

(2) ΕΕ L 197 της 29.7.1999.